રાજ્યમાં વિધાનસભાની ચૂંટણીની તૈયારીઓ જોરશોરથી શરૂ થઇ ચૂકી છે. વિધાનસભાની કુલ ૧૮ર બેઠકો પ્રમાણે બેઠકદીઠ એક મહિલા મથક ઊભું કરવાનું નક્કી કરાયું છે. તે મુજબ અમદાવાદ સહિત રાજ્યની તમામ બેઠકો પર એક મહિલા મતદાન બૂથ રાખવાનો રાજ્યમાં પ્રથમ પ્રયોગ હાથ ધરાશે. હાલમાં ચૂંટણી અધિકારીઓ દરેક વિધાનસભા બેઠક વિસ્તારનો સર્વે કરી રહ્યા છે. જ્યાં સૌથી વધુ મહિલાઓ મતદાન કરી શકે તેવો વિસ્તાર પસંદ કરીને મતદાન મથક રાખી શકાય તે અંગેનો રિપોર્ટ ટૂંક સમયમાં પંચને મોકલી આપવામાં આવશે.